**ԱՄՓՈՓԱԹԵՐԹ**

**«Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություն կատարելու մասին» ՀՀ կառավարության որոշման նախագծի կապակցությամբ ներկայացված առաջարկությունների վերաբերյալ**

|  |  |  |  |  |
| --- | --- | --- | --- | --- |
| ՀՀ | Առաջարկության հեղինակը | Առաջարկությունը | Եզրակացություն | Կատարված փոփոխությունները |
| 1 | ՀՀ էկոնոմիկայի նախարարության 15.08.2019թ. թիվ 07/7645-19 գրություն | ԱՄՆ կառավարության աջակցությամբ իրականացվող «Հազարամյակի մարտահրավեր» դրամաշնորհային ծրագիրը հիմնականում կապված է ֆինանսական ռեսուրսների կառավարման հետ, ուստի առաջարկվում է դրա հետագա իրականացումը վերապահել ՀՀ ֆինանսների նախարարությանը: | Հաշվի առնելով «Բյուջետային համակարգի մասին» ՀՀ օրենքի տրամաբանությունը՝ յուրաքանչյուր ծրագրի կատարման համար մեկ պատասխանատու պետական մարմին սահմանելը, և նկատի ունենալով այն հանգամանքը որ «Հազարամյակի մարտահրավեր» դրամաշնորհային ծրագրի (այսուհետ՝ Ծրագիր) շրջանակներում իրականացվում է գյուղատնտեսության վարկավորում, նպատակահարմար ենք համարում Ծրագրի շրջանակներում գյուղատնտեսության վարկավորման գործընթացի իրականացումը ամբողջությամբ վերապահել ՀՀ էկոնոմիկայի նախարարությանը:  Բացի այդ ՀՀ գյուղատնտեսության նախարարության կողմից նախաձեռնած և 2019 թվականի հունիս 6-ին ընդունված N 718-Ն որոշման (այսուհետ՝ Որոշում) 2-րդ կետի համաձայն՝ ՀՀ պետական բյուջեում ներառված «1086 Գյուղական ենթակառուցվածքների վերականգնում և զարգացում» ծրագրի միջոցառումներում «Հայաստանի Հանրապետության ֆինանսների նախարարություն» բառերը փոխարինվել է «Հայաստանի Հանրապետության գյուղատնտեսության նախարարություն» բառերով, ինչը ենթադրում է որ ծրագրի բոլոր միջոցառումների, այդ թվում «11003 ԱՄՆ կառավարության աջակցությամբ իրականացվող «Հազարամյակի մարտահրավեր» դրամաշնորհային ծրագիր» միջոցառման (այսուհետ՝ Միջոցառում) իրականացումը փոխանցվել է ՀՀ գյուղատնտեսության նախարարությանը՝ ներկայումս ՀՀ էկոնոմիկայի նախարարությանը: Միջոցառմամբ նախատեսված է Ծրագրի մասով պահպանման ծախսերի իրականացումը:  Արդյունքում ներկայումս ՀՀ ֆինանսների նախարարությունը ներգրավված է Ծրագրի միայն վարկավորման գործընթացներում (ընդամենը մեկ մասանագետի՝ վարկային ծրագրի ղեկավարի միջոցով) և այլևս իրավասու չէ Միջոցառման մասով որևէ ֆինանսական և ոչ ֆինանսական գործառույթներ իրականացնել՝ այդ թվում վճարել համապատասխան մասնագետների աշխատավարձերը:  Իսկ ինչ վերաբերում է այն հիմնավորմանը, որ Ծրագիրը հիմնականում կապված է ֆինանսական ռեսուրսների կառավարման հետ, ուստի Ծրագիրը պետք է իրականացվի ՀՀ ֆինանսների նախարարության կողմից, ապա հայտնում ենք, որ Հայաստանի Հանրապետության յուրաքանչյուր տարվա պետական բյուջեով հաստատված բոլոր ծրագրեր ևս պարունակում են ֆինանսական ռեսուրսների կառավարման էլեմենտներ, որոնք իրականացվում են ծրագրային բյուջետավորման սկզբունքին համապատասխան՝ ոլորտի համար պատասխանատու գերատեսչությունների կողմից: Նշված նկատառումներից ելնելով վերոգրյալ հիմնավորումը չի կարող ընդունելի համարվել: |  |
| 2 | ՀՀ արդարադատության 04.09.2019թ. թիվ 06/27.1/20118-2019 գրություն | 1. Նախագծի նախաբանում անհրաժեշտ է ճիշտ նշել «Կառավարության կառուցվածքի և գործունեության մասին» օրենքում փոփոխություններ և լրացումներ կատարելու մասին» օրենքի ընդունման հերթական համարը, մասնավորապես՝ «ՀՕ-253-Ն» թիվը փոխարինել «ՀՕ-31-Ն» թվով՝ համաձայն սույն օրենքի և «Նորմատիվ իրավական ակտերի մասին» Հայաստանի Հանրապետության օրենքի 18-րդ հոդվածի 3-րդ մասի պահանջների: | Ընդունվել է | Կատարվել են համապատասխան փոփոխություններ |
| 2. Նախագծի նախաբանից անհրաժեշտ է հանել «Հայաստանի Հանրապետության կառավարության 2019 թվականի հունիս 6-ի թիվ 718-Ն որոշման 2-րդ կետին» կատարված հղումը: | Ընդունվել է | Կատարվել են համապատասխան փոփոխություններ |
| 3. Նախագծի 5-րդ կետն անհրաժեշտ է հանել՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 23-րդ հոդվածի 6-րդ մասի պահանջները: | Ընդունվել է | Կատարվել են համապատասխան փոփոխություններ |